# PREDSEDA NÁRODNEJ RADY SLOVENSKEJ REPUBLIKY

Číslo: 609/2005

1144

# ROZHODNUTIE

# PREDSEDU NÁRODNEJ RADY SLOVENSKEJ REPUBLIKY

z 25. apríla 2005

k návrhu zákona, podaného poslancom Národnej rady Slovenskej republiky

 Poslanec Národnej rady Slovenskej republiky Karol ONDRIAŠ 22. apríla 2005 podal návrh na vydanie zákona o náprave zákonnosti vo veci prevodov majetku štátu a iných právnických osôb na iné osoby a ktorým sa mení a dopĺňa zákon č. 40/1964 Zb. Občiansky zákonník v znení neskorších predpisov (zákon o prešetrení zákonnosti privatizácie a reštitúcie) – tlač 1146.

 **K o n š t a t u j e m, že**

 uvedený návrh poslanca (tlač 1146) nie je podaný v súlade s § 96 ods. 3 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, nakoľko ide o návrh zákona v tej istej veci, ako bol jeho návrh na vydanie zákona o náprave zákonnosti vo veci prevodov majetku štátu a iných právnických osôb na iné osoby a ktorým sa mení a dopĺňa zákon č. 40/1964 Zb. Občiansky zákonník v znení neskorších predpisov (zákon o prešetrení zákonnosti privatizácie a reštitúcie) – tlač 898, o ktorom Národná rada Slovenskej republiky uznesením z 26. októbra 2004 č. 1284 rozhodla, že nebude pokračovať v rokovaní o ňom a od schválenia uznesenia **neuplynula ustanovená 6-mesačná lehota**.

 Z uvedeného dôvodu nie je možné tento návrh zákona zaradiť do návrhu programu schôdze Národnej rady Slovenskej republiky.

Pavol H r u š o v s k ý v. r.